Publication: Magyar Közlöny
Issue: MK-2010-144 (Year: 2010, Number: 144)
Era: contemporary
Section: A családok támogatásáról szóló 1998. évi LXXXIV. törvény végrehajtásáról szóló 223/1998. (XII. 30.) Korm. rendelet
Paragraph Index: 19

A családok támogatásáról szóló 1998. évi LXXXIV. törvény végrehajtásáról szóló 223/1998. (XII. 30.) Korm. rendelet (a továbbiakban: Cstr.) 3. § a) pontja helyébe a következõ rendelkezés lép: (A Cst. 39. §-a alapján – írásban – be kell jelenteni) „a) a családi pótlék folyósításának, szüneteltetésének vagy a folyósítás felfüggesztésének idõtartama alatt aa) a gyermeknek az ellátásra jogosult háztartásából történõ kikerülését, ab) a gyermek, személy tartós betegségére, illetve súlyos fogyatékosságára okot adó körülmény megszûnését, ac) a gyermek tanulói, hallgatói jogviszonyának megszûnését, szüneteltetését, ad) a 18 éven felüli személy rendszeres jövedelmét, ae) az ellátásra jogosult 3 hónapot meghaladó külföldi tartózkodásának tényét, af) az ellátásra jogosult egyedülállóságának megszûnését, ag) a Cst. 12. § (3) bekezdése alapján megállapított, egyedülállóságot meghatározó körülmény megszûnését, ah) az ellátásra jogosult nevének, fizetési számlaszámának vagy lakcímének megváltozását, ai) az Európai Unió tagállamában vagy az Európai Gazdasági Térségrõl szóló megállapodásban részes más államban, illetve abban az államban, amelynek állampolgára az Európai Közösség és tagállamai, valamint az Európai Gazdasági Térségrõl szóló megállapodásban nem részes állam között létrejött nemzetközi szerzõdés alapján a szabad mozgás és tartózkodás joga tekintetében az Európai Gazdasági Térségrõl szóló megállapodásban részes állam állampolgárával azonos jogállást élvez (a továbbiakban: EGT-állam) történõ munkavállalás vagy önálló vállalkozói tevékenység folytatásának tényét, aj) az ellátásra jogosult Cst. 45. § (2) bekezdés c) pontja szerinti adatában bekövetkezett változást, továbbá – ha az adatváltozás házasságkötésre, új bejegyzett élettársi vagy élettársi kapcsolat létesítésére tekintettel következett be – a házastárs, bejegyzett élettárs vagy élettárs Cst. 45. § (2) bekezdés a) és e) pontjában meghatározott adatát;”

Source: https://magyarkozlony.hu/hivatalos-lapok/0ae94f0a88a3cf7a089ee47bdf2bda58e98f5a72/dokumentumok/f39e6e84f630938d985515577930fd6e292fa4e1/letoltes